U-I-266/06
Natisni
Opravilna št.:
U-I-266/06
Datum odločitve:
15. 3. 2007
ECLI:
ECLI:SI:USRS:2007:U.I.266.06
Akt:
Pravilnik o izvrševanju kazenskih sankcij (Uradni list RS, št. 102/2000) in Hišnega reda Zavoda za prestajanje kazni zapora Dob
Izrek:
Pobuda za začetek postopka za oceno ustavnosti Pravilnika o izvrševanju kazenskih sankcij (Uradni list RS, št. 102/2000) in Hišnega reda Zavoda za prestajanje kazni zapora Dob se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Ivan Dragoš, Črnomelj
Datum vloge:
24. 4. 2006
Vrsta odločitve:
sklep
Vrsta rešitve:
zavrženje
Dokument:
US27280
Dokument v PDF obliki:
U-I-266-06.pdf
99 KB
Prenesite datoteko
U-I-266/06-6
15. 3. 2007
SKLEP
Ustavno sodišče je v postopku za preizkus pobude Ivana Dragoša iz Črnomlja  na seji 15. marca 2007
sklenilo:
Pobuda za začetek postopka za oceno ustavnosti Pravilnika o izvrševanju kazenskih sankcij (Uradni list RS, št. 102/2000) in Hišnega reda Zavoda za prestajanje kazni zapora Dob se zavrže.
Obrazložitev
1. Pobudnik izpodbija Pravilnik o izvrševanju kazenskih sankcij in Hišni red Zavoda za prestajanje kazni zapora Dob. Zatrjuje številne kršitve povezane z bivanjem zapornikov, obiski v zaporu, s prostovoljnim delom, z zdravstvenim varstvom in s terapevtskim programom.
2. Po 24. členu Zakona o Ustavnem sodišču (Uradni list RS, št. 15/94 – v nadaljevanju ZUstS) lahko vloži pobudo vsakdo, če izkaže svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja njegovega pravnega položaja (tako npr. v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. Iz pobude ni razvidno, kako bi se z razveljavitvijo izpodbijanih določb izboljšal pobudnikov pravni položaj. Iz njegovih navedb namreč izhaja, da je bil s prestajanja zaporne kazni v ZPKZ Dob predčasno odpuščen. Pobudnik pa pri tem ne zatrjuje, da je zoper njega izrečena druga pravnomočna obsodilna sodba z izrekom kazni zapora. Zgolj nestrinjanje z ureditvijo izvrševanja kazni zapora v Zavodu za prestajanje kazni zapora Dob pa za izkazanost pravnega interesa ne zadostuje. Ustavno sodišče je zato njegovo pobudo zavrglo. Pri tem se Ustavnemu sodišču ni bilo treba opredeliti do vprašanja, ali je sploh pristojno odločati o skladnosti Hišnega reda Zavoda za prestajanje kazni zapora Dob z Ustavo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj